it en id en en en en en id en en en en id pl en en en id it it ms en en en en ms id ms id id id id id ms ms id id id ms id id id id id en en en en id en id en id en id id id id id id id id en en en en en en id id id en en en en en en en en en en en en es en en en en en
Suasana Panik Di Ibu Negara Ukraine, Russia Teruskan Operasi Tentera - Defence Security Asia
Presiden Rusia Vladimir Putin telah mengumumkan operasi ketenteraan penuh di Ukraine pada awal Khamis, dan mendesak pasukan keselamatan Ukraine supaya meletakkan senjata serta memberi amaran sebarang provokasi menentang akan menerima kesan.
By admin On Feb 24, 2022
(DEFENCE SECURITY ASIA) — Bunyi letupan dari pinggir ibu negara Ukarine, Kiev dan siren kecemasan yang dibunyikan membuatkan orang awam menjadi panik selepas Russia menyerang negara jirannya yang sehingga kini telah membunuh 40 orang.
Portal berita Al-Jazeera melaporkan, pada Khamis pagi, kenderaan yang bertali arus menyesakkan jalan utama di ibu negara Ukraine dari pusat bandar ke pelbagai susur keluar.
Media tempatan juga melaporkan ramai yang tergesa-gesa mencari perlindungan di stesen kereta api bawah tanah dan banyak tempat tersembunyi lain.
“Langit kelihatan berubah menjadi jingga dan kemudian merah, dan 15 saat kemudian anda terdengar bunyi letupan dari suatu jarak.
“Orang ramai dalam keadaan panik dan berlari-lari mencari tempat perlindungan. Mereka cemas walaupun Presiden mereka (Volodymyr Zelenskyy) meminta rakyat ‘supaya bertenang’ susulan kemaraan Rusia,” ujar wakil Al-Jazeera di lokasi, Andrew Simmons yang menambah hotel tempat dia menginap turut bergegar.
Simmons memberitahu, pada masa ini, suasana di pusat bandar ‘agak menyeramkan’. Semua orang tidak pasti sama ada bakal tiba sepasukan angkatan tentera berperisai ke arah mereka.
Media tempatan melaporkan kesesakan lalu lintas boleh dilihat di mana-mana di Kiev hingga ke Zhytomyr dan susur keluar lain dari pusat bandar itu sejak jam 6 pagi waktu tempatan.
Pada masa sama, pihak berkuasa tempatan mendesak orang ramai supaya kekal berada di rumah masing-masing.
Dalam satu pesanan daripada pejabat pentadbiran Kiev: “Semua orang yang tidak terlibat dengan operasi infrastruktur dan bantuan hayat kritikal, sila kekal berada di rumah. Sedia untuk mengikuti arahan jika perlu ke tempat perlindungan apabila siren dibunyikan”.
Seorang penganalisis hubungan antarabangsa di Institut Ukraine, Iliya Kusa, memberitahu Al-Jazeera bahawa keadaan sebenarnya tidak setegang yang dilaporkan.
“Walaupun situasi orang ramai keluar dari Kiev itu benar, namun keadaan di Kiev sebenarnya masih stabil. Belum ada masalah kritikal buat masa ini. Pengangkutan awam masih beroperasi seperti biasa.
“Yang bebeza adalah sekolah, universiti dan tadika ditutup dan hospital dalam keadaan siap siaga sejak Parlimen mengisytiharkan darurat,” ujarnya.
Namun, dia menambah, ‘kekecohan’ yang dilihat kini hanyalah orang ramai bersesakan untuk mengeluarkan wang tunai dari mesin pengeluaran automatik (ATM) dan beratur panjang di kedai untuk membeli barangan keperluan asas.
Presiden Rusia Vladimir Putin telah mengumumkan operasi ketenteraan penuh di Ukraine pada awal Khamis, dan mendesak pasukan keselamatan Ukraine supaya meletakkan senjata serta memberi amaran sebarang provokasi menentang akan menerima kesan.
Sementara itu, Presiden Amerika Syarikat (AS), Joe Biden mengecam ‘serangan tanpa provokasi dan tidak wajar oleh tentera Rusia’.
Dalam satu kenyataan, Biden berkata, Presiden Rusia, Vladimir Putin telah memilih perang yang akan membawa kerugian besar dan nyawa serta penderitaan manusia.
Klik Untuk Muat-Turun Aplikasi Defence Security Asia di Google Play Store:
“Rusia bertanggungjawab atas kematian dan kemusnahan yang akan dibawa oleh serangan ini.
“Amerika Syarikat serta Sekutu akan bertindak balas secara bersama dan tegas. Dunia akan mempertanggungjawabkan Rusia,” katanya. — DSA
admin 2213 posts 0 comments
Thailand Enggan Tambah Gripen, Tapi Pilih F-35. Kenapa?
Pesawat Pertama A400M TUDM Selesai Jalani Peningkatan Kemampuan
You might also like More from author
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat…
Find Us On Facebook
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat “Non-Critical”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.